El bosque animado

El bosque animado estas hispana filmo reĝisorita en 1987 de José Luis Cuerda, kaj iom bazita sur la samnoma verko de la hispana verkisto Wenceslao Fernández Flórez. La filmado okazis en Sobrado, Provinco Korunjo.​«El bosque animado». IMDb. Konsultita la 3an de Decembro 2022. 

Intrigo

La tragikomedia filmo, montras la vivon de la loĝantoj de la arbaro de Cecebre kaj iliajn interplektiĝojn en medio de viva arbaro en kiu animaloj, personoj kaj plantoj formas harmonian sistemon, proksiman al tio kio estas konata kiel magia realismo. Ĉefrolas Malvís, kamparano kiu decidas banditiĝi kaŝe en la arbaro kromnomita Fendetestas (Kaprompulo), sed malsukcese; al tiu kuniĝas kiel metilernanto infano Fuco; aliaj kuriozaj roluloj estas Geraldo, putisto kiu perdis kruron ĉasante balenojn, pro kio lia kaŭĉuka gambo ege bruas, kaj enamiĝis de Hermelinda, kiu foriras al urbo malkontenta ĉe sia onklino; la fantomanima Fiz de Cotovelo, kondamnita al sekvado de la Sankta Kompanio, kaj la senjoroj D'Abondo, kiuj gastigas du timemajn fratinojn, inter aliaj bizaraj roluloj. Diference disde la novelo en kiu baziĝis la filmo, animaloj kaj plantoj ne homiĝas, kaj oni plifortigis la komediajn aspektojn de la rakonto. Torres Hortelano, Lorenzo. Directory of World Cinema: Spain. p. 184. ISBN 9781841504636. 

 Geaktoroj kaj roloj 

+AktoroRoluloNotojAlfredo LandaXan de MalvísKamparano kiu decidas banditiĝi kaŝe en la arbaro kromnomita Fendetestas (Kaprompulo), sed malsukcese.Fernando ReySro. D'AbondoSenjoro de la rura nobelaro de Cecebre.Paca GabaldónSrino. de D'AbondoLia edzino.Encarna PasoJuanita ArrualloOnklino de Hermelinda, avara kaj malbonhumora, hipokrita.Manuel AlexandreRoque FreireRiĉa kamparano atakita en la arbaro fare de Fendetestas kun kiu dialogas humure kaj ironie.Laura CisnerosPilaraKnabino, servistino de Juanita Arruallo, kiu admonas ŝin, pro kio ŝi devas riski por ne perdi la monon el la vendado de lakto.Luma GómezMarica da FamePatrino de Pilara, maljuna kaj ege malriĉa.Tito ValverdeGeraldoLama putisto enamiĝinta de Hermelinda. Lia amo al la juna virino estas alia el la aksoj de la libro. Li perdis kruron kiam estis balenĉasisto.Alejandra GrepiHermelindaNepino de Juanita Arruallo. Estinte la servistino de sia avara onklino dum jaroj, decidas foriri al la urbo kaj preferas diboĉi kun aliaj gejunuloj, anstataŭ akcepti la amproponojn de Geraldo.Amparo BaróAmelia RoadeFratino de Gloria, somerumas en Cecebre, sed ne adaptiĝas al la medio kaj timemas konstante.Alicia HermidaGloria RoadeFratino de la antaŭa.Miguel RellánFiz de CotoveloMortinto kiu vagadas tra la arbaro ĝis iu pilgrimu senŝue je sia nomo al populara pilgrimejo de Santo André de Teixido. Kvankam Fendetestas estas lia amiko, tiu deziras lian malaperon, ĉar li fortimigas la lokanojn for el la arbaro, kaj tial la bandito perdas klientojn.María IsbertLa Mouchasorĉistino.Reparto El Bosque Animado  Konsultita la 3an de Decembro 2022.

La roluloj povas aperi en la diversaj historioj, ĉar ĉiuj estas diferencaj aspektoj de la sama ĉefrolulo de la verko: nome la arbaro "fraga" de Cecebre. «Crítica de cine.». ABC de Sevilla. 18a de Oktobro 1987. 

Notoj

 Eksteraj ligiloj 

 Reklamaĵo.

 Prezento de la filmo kaj debato prie en la elsendo de 26a de febr. de 1996 de la programo de La 2 (TVE) ¡Qué grande es el cine español!, direktorita de José Luis Garci: prezento, ĝis 13 min. kaj 18 sek.; debato, el 14 min.
 Alia kopio.
 Ekprezento.
 Finprezento kaj ekdebato; prezento, ĝis 2 min. kaj 34 sek.; debato, el 2 min. kaj 35 sek.
 Cetero de la debato: 1; 2; 3; 4.

 Prezento de la filmo, en la programo de TVE Historia de nuestro cine, prezentita de Elena Sánchez Sánchez.

 Muziko de la filmo.
 Parto de la akustika trako.20px
 Sceno de paro: el 5 min. kaj 13 sek- ĝis 6 min. kaj 13 sek.
 Sceno de balo: el 2 min. ĝis 3 min. kaj 11 sek.
 Nasko de la bovido: el 3 min. kaj 29 sek. ĝis 4 min. kaj 17 sek.

Kategorio:Hispanlingvaj filmoj
Kategorio:Filmoj aperintaj en 1987
Kategorio:Komediaj filmoj
Kategorio:Amaferaj filmoj
Kategorio:Dramaj filmoj
Kategorio:Fantastaj filmoj
Kategorio:Filmoj pri morto
Kategorio:Kulturo de Galegio
Kategorio:Magia realismo